Merkezê Îrtîbatî û Çapemenîye yê Hêzanê Asayîşê Zereyî yê Rojawanî, derheqê Operasyonê Asayîşî û Merdimîye yê vera Kampa Holî de eşkerayîyêke daye.
Eşkerayîye de nê agahîyî ameyî dayene:
''Hêzanê ma roja 5. ya safhaya diyîne ya Operasyonê Asayîşî û Merdimîye de 23 kesê şikdarî yê pabesteyê DAÎŞî ameyî tepiştene û nê kesî tehqîqat de yê. Operasyon de 23 xeymê ke hetê DAÎŞî ra sey cayê perwerde û muhakemekerdişî şuxilîyayêne, ameyî wedaritene. Tunelê ke endamanê hucreyanê terorîstan ê DAÎŞ seba nimîyayîşî şuxilnayêne, ameyî dîyene. Heman wextî de hêzanê ma dest na kompîturêk, 8 telefonanê mobilî û tabeltêkî ser.''
